cyanic-selkie/wikianc huggingface dataset:
Morsmål
Man kan ha ett, to eller flere morsmål, ettersom man f.eks. kan ha flere enn ett språk som førstespråk, eller kan identifisere seg selv med mer enn ett språk. Morsmål i noen land kan anses som språket til folks etniske grupper. Noen anser det som språket man identifiserer seg med. Det er språket man kan mest. Og det er språket man bruker mest i tankene og verbalt i hjemlandet sitt.
Morsmålsundervisning i Norge
Ifølge opplæringsloven § 2-8 kan elever med annet morsmål enn norsk og samisk søke om særskilt norskopplæring inntil de har tilstrekkelige ferdigheter i norsk til å følge den vanlige opplæringen i skolen. Dette kan gjelde nyankomne og andre minoritetselever med svært begrensede norskkunnskaper. Morsmålsopplæringen kan legges til en annen skole enn den eleven går på.
I perioden 2009-2010 ble det registrert morsmålsundervisning 117 ulike språk i Norge. Av dem som fikk morsmålsopplæring, var somalisk og urdu de største språkene med rundt 2 500 elever hver. Til sammen fikk 20 000 elever (2,3% av alle elevene i grunnskoler) morsmålsopplæring i denne perioden.
Mary Ann Dahl
Mary Ann Pauline Dahl (født 1943) er en norsk lokalpolitiker (Venstre). Hun er leder for Rana Venstre og medlem av Utvalg for plan og ressurs 2007–2011. Hun er leder i Nordland Venstres valgnemd, og varamedlem i fylkestingsgruppen. Hun er én av to regionsledere på Helgeland. I 1999 var hun ordførerkandidat i Rana. 1996–2007 satt hun i formannsskapet i Rana kommune.
Meteorologiåret 1878
Meteorologiåret 1878 er en oversikt over hendelser, prisvinnere, fødte og avdøde personer med tilknytning til meteorologi i 1878.
Franz Løberg
Franz Løberg (født 24. april 1921, død 22. juni 1992) var en norsk lastebilsjåfør og sanger fra Langesund. Han var en av fire vinnere av Det Nyes talentkonkurranse i 1959. Premien var en platekontrakt med Nera. Løberg spilte inn noen singler på RCA-etiketten, blant annet «Jeg vil drømme om deg».
Colinas do Tocantins
Colinas do Tocantins er en kommune i delstaten Tocantins i nordregionen av Brasil.
Thailand under Sommer-OL 1968
Thailand under Sommer-OL 1968. Førtien sportsutøvere fra Thailand deltok i seks sporter under Sommer-OL 1968 i Mexico by. Thailand, som deltok for femte gang i et OL, vant ikke noen medaljer.
Berggrunn
Berggrunn betyr hardt fjell eller det geologiske underlaget for yngre og løsere fjell med løsmasser øverst. Det forekommer ulike spenninger i berggrunnen som påvirker planleggingen og byggingen av tunneler og haller i berg, de kalles for bergspenninger.
Ved bygningsarbeider er det viktig å grave ned til berggrunnen for å fundamentere byggverket. Jordbrukere ønsker derimot ikke å støte på berggrunnen for tidlig da det betyr skrint jordsmonn.
Ved geologisk kartlegning kan vi si berggrunn eller grunnfjell i betydningen berg fra det subkambriske peneplanet, som har gjennomgått en metamorfose og er ofte kompetente både som bygningsmateriale og som underlag for byggverk (fundament).
Diegesis
Diegesis (gr: διήγησις) er en litterær term som betegner det som berettes, i motsetning til det som vises (mimesis). Det brukes gjerne om omstendelig fortellende, utgreiende eller redegjørende stil og brukes om språket eller formen i en fortelling.
Innenfor filmvitenskapen benyttes begrepet diegetisk for å betegne den narrative (fortellende) verden omkring fiksjonen som hevder å være realisme. Her hører lyd eller musikk som skal oppfattes som en del av den fiktive verden. Som ikke-diegetisk (mimisk) regnes først og fremst sang og musikk, som eksisterer kun på lydsporet, altså det som filmpublikumet hører, men ikke figurene på lerretet. Men også for- og ettertekster er ikke-diegetiske innslag. Tanker eller minner regnes som diegetisk lyd da de eksisterer i de figurene som hører dem. Det samme gjelder fortellerstemmer hvor en figur i filmen forteller, da denne stemmen eksisterer innenfor filmens ramme.
Innenfor musikkteater brukes begrepet diegetisk for å beskrive en sang som også de medvirkende karakterene oppfatter som sang. Flere av sangene i musikalen Sound of Music er diegetiske, sangen «Do-Re-Mi» nevnes spesielt i denne sammenhengen. I filmmusikken til Cabaret ble alle sangene framstilt som diegetisk, man lot som om de var ekte tysk musikk. Andre filmmusikaler, for eksempel Yentl og den nordiske Dancer in the Dark har utelukkende ikke-diegetiske sanger, de skal forestille figurenes tanker eller «indre sang».
I Barry Lyndon er musikken hovedsakelig ikke-diegetisk ved at den ikke inngår i handlingen, men en del av musikken fremføres som innslag i handlingen blant annet «Lillibullero march» og «British Grenadiers» av britiske soldater som vises i bildet. Den kjente prøyssiske militærmarsj «Hohenfriedberger» spilles i scener med prøyssiske soldater. I et tilfelle går «Hohenfriedberger» sømløst over fra å høres instrumentalt på lydsporet (ikke-diegetisk) til å bli sunget av soldater i spisesalen. «Hohenfriedberger» spilles i et tilfelle på fløyte og tromme av marsjerende prøyssiske soldater i bildet, imens fortsetter musikken uavbrutt når det klippes til et slag der musikerne ikke er synlige.
Mo i Rana
Mo i Rana (sørsamisk: Måefie, umesamisk: Måhvie) er en by som er administrasjonssenter i Rana kommune på Helgeland i Nordland.
Kommunestyret vedtok bystatus i 1997. Byen Mo i Rana hadde 21,036 innbyggere per 6. oktober 2020 og består av tettstedene Mo og Hauknes. Mo er den fjerde største byen i Nord-Norge; de tre største er Tromsø, Bodø og Harstad.
Seydou Doumbia
Seydou Alan Doumbia (født 31. desember 1987) er en ivoriansk fotballspiller som fra 20. mars 2020 er klubbløs. Han er også en del av.
Doumbia har spilt for flere andre klubber i sin karriere, blant annet ASEC Mimosas, Young Boys og CSKA Moskva.
Mo i Rana
Fra 1923 til 1964 var Mo i Rana et ladested og også en egen bykommune.
Seydou Doumbia
Landslaget
Han ble tatt ut til Fotball-VM 2010 i Sør-Afrika.
Mo i Rana
Beliggenhet
Mo i Rana ligger innerst ved Ranfjorden, sør for Saltfjellet og polarsirkelen. Ranelva, som er Nordlands nest lengste vassdrag, har sitt utløp i byen. Utenfor bykjernen finner vi Langneset på sørsiden og Båsmoen og Ytteren på nordsiden av Ranfjorden. Øst for bykjernen ligger Gruben på sørsiden og Selfors på nordsiden av Ranelva.
Byens betydning i distriktet
Siden 1964 har byen vært hovedsete for Rana kommune, som er den største kommunen i Nordland og den fjerde største i Norge.
Mo i Rana er en av fire byer på Helgeland; de tre andre er Mosjøen, Brønnøysund og Sandnessjøen. Den er også en av tre industribyer i Nordland, sammen med Narvik og Mosjøen.
Den 1. januar 1838 ble Mo sete i Mo herred, som frem til 13. mars 1839 også omfattet Sør-Ranen sogn (senere Hemnes herred). Fra 1. januar 1923 til 31. desember 1963 var Mo også en selvstendig bykommune. Siden 1. januar 1964 har den vært administrativt sentrum i Rana kommune.
Næringsliv og arbeidsplasser
Mo i Rana ble tidligere ofte omtalt som «Jernverksbyen», hvor Norsk Jernverk var en hjørnesteinsbedrift. I byens industrihistorie har også virksomheter som DIOC, Rana Gruber, og Norsk Koksverk  hatt en sentral plass. I dag finner det meste av industrivirksomheten sted i Mo Industripark, med Celsa Armeringsstål og Elkem som sentrale foretak. Siden 1989 har byen gjennomgått en omfattende omstilling, og markedsføres nå som «Polarsirkelbyen». Nasjonalbiblioteket, NRKs lisensavdeling, Statens innkrevingssentral og NAF Helgeland befinner seg i Mo i Rana. Av private aktører kan nevnes EVRY Mo i Rana, to sparebanker, fire kjøpesentre, fire hoteller og en rekke andre foretak innenfor transport, handel og turisme. Etter åpningen av Campus Helgeland i 2013 er byen også blitt en studentby.
Idrettsliv og kulturliv
Sagbakken stadion ble åpnet i 2009 og brukes av de lokale fotballklubben Rana Fotballklubb. Hoppbakken Fageråsbakken befinner seg i Langneset, og eies av Mo Skilag. Skillevollen idrettspark ligger på Båsmoen. Det innbefatter Skillevollen alpinsenter med to hoppbakker, skiskytterarena, lysløype og en bakke for barn. Idrettshallen Ranahallen inneholder en 3,500 m² storstue for idrett og kommersielle messer, innbefatter svømmehallen Moheia bad. Utenfor hallen er det en utendørs kunstgressbane med fjernvarme. Kulturelle aktiviteter ivaretas av Rana museum, Kinoteateret, Nordland Teater og Åarjelhsaemien Teatere (sørsamisk teater), såvel som av musikkfestivaler og en rekke foreninger og lag.
Infrastruktur
Byen er et kommunikasjonssentrum og et møtepunkt for transportårer. E6 passerer gjennom byen, nordover til Bodø (229 km), og sørover til Mosjøen (87,9 km) og Trondheim (477,5 km). Øst for bykjernen møtes E6 og riksvei 12 (Rv12); der skifter Rv12 navn til Europavei 12 og knytter byen sammen med Sverige og Finland. Østover er det ca 40 km til riksgrensen, 97,4 km til Hemavan og 473,6 km til Umeå, før veien fortsetter med ferje over til Vasa, og videre til Helsingfors (1013 km). I vestlig retning skifter Rv12 navn til fylkesvei 17, populært kalt «kystriksvegen», og gir vegforbindelse med Helgelandskysten. Det er 68 km til Nesna og 96,9 km til Kilboghamn i Rødøy kommune.
Etymologi
Mo er et utbredt og gammelt gårdsnavn, som flere steder er blitt til navn på sokn eller bygder. Det kommer fra norrønt mór, pluralis móar, som betyr «mo» eller «tørr sandslette». Det var opprinnelig navnet på en gård på stedet, og har gjennom historien forekommet i flere ulike former: Møe og Moe i 1567, Mou i 1610, Moe i 1614, Moen og Moenn i 1661 og Mo i 1666. Gården omtales under manntallet i 1666 som Mo i Raens fiering, i Helgeland prosti, i Alstahaug prestegjeld. I 1723 og senere brukes navnene Moe og Mo.
Betydningen av ordet Rana er mer usikker. I 1500- og 1600-årene ble navnet skrevet Radenn, Rade, Raenn, Raen (1666) eller Ran []. Ran var dativ-formen av Rana (nominativ), men ble brukt som nominativ, hvorav navnet Ranen oppstod (1731). Navnet Rana ble tatt i bruk av den lokale administrasjonen i 1920.
Geografi
Langs jernbanen på sjøsiden ligger den gamle bydelen på Moholmen samt et område som på 1990-tallet ble fylt ut og bebygd med Fjordgården hotell, Statens innkrevingssentral, TAG systems, Byporten kjøpesenter og boliger. På den andre siden av jernbanen ligger byens sentrum, med kjøpesentre, rådhus og gågater.
Det er vegforbindelse nordover over Saltfjellet til Fauske og Bodø, sørover til Mosjøen og Trondheim, mot vest til Nesna, og mot øst over Umbukta til Sverige. Flyplass på Røssvoll, 11 km fra sentrum.
Historie
Navnet Rana er avledet fra norrønt Raðund, som synes opprinnelig å ha vært navnet hovedelva gjennom byen, Ranaelva/Ranelva, men har også gitt navn til fjorden, Ranfjorden, og landskapet rundt fjorden. Stedsnavngransker Oluf Rygh knyttet Raðun til gammelnorske (h)raðr i betydningen «snøgg, snar, rask», kanskje med henvisning til strømmen i fjorden.
Fra gammelt av er Mo et handelssentrum på Helgeland. Det har vært jordbruk siden jernalderen, selv om kysten ble ryddet og bebodd før innlandet. Bergverk og utførsel av nordlandsbåter og fangstprodukter har vært basisen for handelen. De rike fangst- og bergverkområdene rundt ga grunnlag for en sped byutvikling samt et klebersteinbrudd av betydning på Alteren, på vestsiden av Ranfjorden. Etter 1730-årene var det sommerstid et samemarked på Mo. I 1770-årene ble det fast handel, og i 1860 fikk L.A. Meyer ved kongelig reskript rett til å drive landhandel.
Strekningen fra Mo til Umbukta ble bygd ferdig som vinterveg i 1883 mens mellomriksvegen ble ikke ferdig på svensk side før i 1939.
Under felttoget i Norge i 1940 ble det landsatt britiske styrker i Mo i Rana for å stoppe de framrykkende tyske styrkene. Den 1. mai ble en britisk jager satt inn for å bevokte kysten. I tillegg kom ett britisk uavhengig kompani direkte fra Storbritannia til Mo den 3. mai. Dette kompaniet var en del av Operasjon Scissors Force.
Danny Lee
Danny Lee (født 24. juli 1990 i Sør-Korea) er en golfspiller fra New Zealand. Som 18 år gammel amatør vant han i februar 2009 Johnnie Walker Classic, en europatourkonkurranse i Australia. Han var da den yngste vinner noensinne, samt bare den andre amatøren gjennom tidene til å vinne en turnering på denne touren.
Mo i Rana
Historie
På 1950-tallet skjedde Operasjon Asfalt. Bare i Mo ble myndighetenes representanter fysisk hindret i å fjerne levninger av sovjetiske krigsfanger fra kirkegården. Det russiske gravstedet på kirkegården i Mo i Rana er det eneste som er bevart i opprinnelig stand.
Danny Lee
I august 2008 ble han den yngste til å vinne US Amateur Championship, 6 måneder og 29 dager yngre enn den forrige rekordholderen, Tiger Woods.
Mo i Rana
Historie
Flere byster av for byen historisk betydningsfulle skikkelser står plassert i sentrum; Nordlandsbanens far, prest Ole Tobias Olsen, anleggsarbeideren og agitatoren Hans Berntsen, og «samenes apostel» Thomas von Westen, som var sentral for grunnleggingen av Mo kirke og sameskolen på Mo, utenfor Mo kirke.
Kommunestyret til Mo bykommune
Mo herred (1839), senere kalt Mo kommune (1853), ble i 1923 delt i de to kommunene Nord-Rana og Mo. Mellom 1923 og 1963 var Mo en bykommune. Mo kommunestyre befant seg i strandgata i Mo sentrum, og er idag en vernet bygning. Bygningen var opprinnelig hvit. I den venstre fløyen var det et bibliotek. Kommunestyret holdt til i høyre del, mens kemneren i Mo hadde sitt kontor i loftsetasjen.
Folketall i bykommunen
Folketall i daværende Mo kommune før sammenslåingen
Vei
E6 går gjennom byen og har tilknyttingsveier (gjennom RV12) til kystriksveien og Europavei 12 starter her og går til Helsingfors, Finland gjennom Sverige.
Fly
Det er daglige avganger fra Mo i Rana lufthavn, Røssvoll med Widerøe til Bodø, Mosjøen og Trondheim. I 2017 vedtok Stortinget bygging av ny Mo i Rana lufthavn, Fagerlia på Steinbekkhaugen som også kan ta ned større fly fra Norwegian og SAS.
Samfunn
Mo i Rana er et handelssentrum med rundt 200 handelsbedrifter. Mye av sentrum er nybygget de siste tiårene, inklusivt et oppvarmet gågatenett. Gode kommunikasjonsmuligheter, både moderne vegnett, jernbane og flyplass.
Utdanning og media
I Rana er det 10 barneskoler, én ungdomsskole og to tiårige skoler. De tre videregående skolene Moheia, Kongsvegen og Mjølan, er i dag slått sammen til én videregående skole, Polarsirkelen videregående skole. I tillegg er Campus Helgeland en avdeling av Nord universitet.
Den eneste avisen på Mo var lenge den tidligere arbeiderpartiavisen og idag A-presseavisen Rana Blad. Høsten 2017 ble det imidlertid startet opp en ny nettavis i byen, Rana No. I tillegg finnes også egen lokalradio, Radio Rana
NRK Nordland har et lokalkontor i byen med to ansatte.
Næringsliv
I perioden 1946–1988 var Norsk Jernverk den dominerende industriplass i byen og regionen. Befolkningen i kommunene Mo og Nord-Rana økte fra ca. 8 000 til 20,000 fram mot 1960. Etter omstillingen fra 1988 til 1991 er de ulike delene av virksomheten videreført i Mo Industripark med ca. 110 bedrifter og 2335 ansatte (september 2015).
En rekke statlige institusjoner er etablert i Mo i Rana, blant annet Nasjonalbiblioteket, NRKs lisensavdeling, og Statens innkrevingssentral. Også privat næringsliv finnes utenfor industriparken, med ledende bedrifter som Evry, og fem kjøpesentre; (AMFI MEYER/ AMFI Domus, COOP OBS! og Byporten er de største), og en rekke handels- og servicebedrifter.
Kultur og aktiviteter
Flere kulturinstitusjoner ligger i byen med
Sport
Det er flere idrettslag, hvor Mo Idrettslag og IL Stålkameratene tradisjonelt har dominert i fotball. Mo Idrettslag ligger for tiden i 4. divisjon, mens IL Stålkameratene spiller i 3. divisjon og Bossmo Ytteren holder til i 5. div. Gruben IL sammen med Selfors UL fikk nye kunstgressbaner i 2008.
Nebbflikvinger
Nebbflikvinger (Libytheinae) er en artsfattig gruppe av sommerfugler som i dag vanligvis blir regnet til den store familien flikvinger (Nymphalidae). De kan særlig kjennes på at labialpalpene er meget lange og peker fremover som et nebb. I likhet med hos andre flikvinger har hannene reduserte frambein, hunnenes frambein er derimot velutviklede. Denne karakteren gjorde at de tidligere ble regnet som en egen familie, men nyere undersøkelser tyder på at det er mest rimelig å plassere den som den mest primitive undergruppen i flikvinge-familien. Det er kjent tretten nålevende arter, i tillegg er det beskrevet to fossile arter i denne gruppen. De finnes i alle verdensdeler unntatt Antarktis. Noen arter er meget vidt utbredte, andre er bare kjent fra enkelte øyer.
Utseende
Middelsstore sommerfugler (vingespenn 40 – 70 mm), vingene brune med hvite eller gule flekker, noen ganger med blå eller fiolett metallglans. Denne gruppen har et ganske enhetlig utseende. Kroppen er slank, hodet forholdsvis stort. Labialpalpene er meget lange (minst halvparten så lange som antennene), rette, framstrakte og tilspissede slik at de minner om et nebb. Sugesnabelen er velutviklet. Antennene er snaut halvparten så lange dom forvingene og markert klubbeformede. Forvingene har en markert innskjæring bak spissen, som derfor stikker litt krokformet fram. Bakvingen, noen ganger også forvingen, har en bølgete ytterkant. Forvingenes underside er farget omtrent som oversiden, bakvingenes underside ensfarget grå eller brun. Hannene har reduserte frambein, mens disse er velutviklede hos hunnene.
Levevis
Det ser ut til at alle artene har larver som lever på slekten nesletre (Celtis, hampfamilien), selv om biologien ikke er kjent for noen av de sjeldne artene. Noen arter, som europeisk nebbflikvinge (Libythea celtis), amerikansk nebbflikvinge (Libytheana carinenta) og Libythea laius, har meget store utbredelser, mens andre bare finnes på enkelte øyer, for eksempel Libythea collenettei på Marquesasøyene og Libytheana fulvescens på Dominica. Øy-artene er ofte ganske sjeldne og truede, og én, Libythea cinyras fra Mauritius, er bare kjent fra et enkelt eksemplar, typeeksemplaret (det arten ble beskrevet fra). I alle fall den afrikanske arten Libythea labdaca og den amerikanske Libytheana carinenta kan foreta store vandringer der millioner av sommerfugler flyr ganske lange strkninger. De fleste artene er knyttet til skog, men enkelte kan også finnes i ørkenområder.
Jordskjelvet og tsunamien ved Samoa 2009
Jordskjelvet ved Samoa 2009 gav opphav til tsunamien i Samoa 2009. Jordskjelvet målte cirka 8 i magnitud på Richterskalaen og skjedde tirsdagen den 29. september 2009 06.48 lokal tid (17.48 UTC). Episenteret lå 195 km sør for Samoas hovedstad Apia og skjelvet gav opphav til en tsunami som sveipte inn over omgivende øyer. Minst 180 mennesker er drept av tsunamien.
Den indre makedonske revolusjonære organisasjon
Den indre makedonske revolusjonære organisasjon (bulgarsk: Vâtrešna Makedonska Revoljucionna Organizacija, Вътрешна македонска революционна организация, ВМРО, makedonsk: Vnatrešna Makedonska Revolucionerna Organizacija, Внатрешна Македонска Револуционерна Организација) var en revolusjonær organisasjon i Makedonia og Trakia regionene i Det osmanske riket, samt i Bulgaria. Organisasjonen ble opprettet i 1893 i Thessaloniki. Etter 1913 ble det også aktive i Hellas og Jugoslavia. Organisasjonen endret ved flere anledninger navnet sitt.
Organisasjonen er fortsatt aktiv i Bulgaria og Makedonia som politiske aktører.
LBA
LBA kan referere til:
Johann Philipp Bach
Johann Philipp Bach (1752–1846) var en tysk musiker og maler i musikerfamilien Bach.
Bachs far, Gottlieb Friedrich Bach, var hofforganist og hoffmaler i Sachsen-Meiningen. Som ung mann i Erlangen ble Johann Philipp kjent med maleren Konrad Geiger (1751–1808), og etter dennes tidlige død fant Bach etter hvert fram til sin egen malestil. I 1790 arvet han sin fars stilling som hoffmaler, hofforganist og hoffcembalist. Johann Philipp var flere ganger i London i årene 1794–1796 for å studere.
En samling av Bachs bilder befinner seg i Schloss Elisabethenburg i Meiningen. Ytterlige verk er utstilt i Kunstsammlung NRW, Düsseldorf og i Pinakothek, München.
Colméia
Colméia er en kommune i delstaten Tocantins i nordregionen av Brasil.
Aftenbønn
Aftenbønn eller kveldsbønn er et rituale som praktiseres av både kristne og ikke-kristne, i barnefamilier og av kristne voksne. Aftenbønnen kan utgjøre de første abstrakte ord et barn lærer å skjelne fra hverandre, idet bønnen vanligvis leses med en fast ordlyd.
I norge bad ca 40% aftenbønn i 2013, mens 30% aldri bad aftenbønn.
Jødedom
Ortodokse jødiske menn er forpliktet til å be tre daglige bønner, til fastsatte tider: morgenbønnen (shaharit), ettermiddagsbønnen (minha) og aftenbønnen (ma´ariv).
Islam
Muslimer skal be fem ganger om dagen, blant dem en bønn ved solnedgang og en kveldsbønn.
Kristendom
Tidebønner er en urkristen tradisjon, med tidspunkter fastsatt av pave Pius 5 i 1568.
Martin Luther skrev i sin lille katekisme:
<blockquote style="font-style:italic;"> Om kvelden når du går til sengs, skal du velsigne deg med det hellige korsets tegn og si:
Så skal du si frem trosbekjennelsen og Fadervår mens du kneler eller står. Hvis du vil, kan du også be denne lille bønnen: «Jeg takker deg, min himmelske Far, ved Jesus Kristus, din kjære Sønn, fordi du nådig har bevart meg i dag. Og ber deg at du må tilgi alle mine synder og all urett jeg har gjort, – og at du nådig må bevare meg i natt. For jeg overgir meg med legeme og sjel og alt i dine hender. Jeg ber om at din hellige engel må være med meg, så den onde fiende ikke får makt over meg. Amen».
Gå så straks og glad til å sove.
Sandy McKee
McKee bodde i både Ohio og Colorado før hun flyttet til Alaska i 1992. Hun startet med hundekjøring i 1993, og debuterte i hundesledeløpet Iditarod i 2002. I dette løpet brøt hun ved sjekkpunktet Elim, mens hun i 2005 brøt ved sjekkpunktet Grayling. Også i hennes 3. forsøk på å gjennomføre Iditarod, i Iditarod 2006, måtte Sandy McKee nok en gang melde pass, denne gang ved sjekkpunktet Rainy Pass.
Stilijan Petrov
Stilijan Aljosjev Petrov-Stenly (født 5. juli 1979) er en bulgarsk fotballspiller og nåværende ungdomstrener for den engelske klubben Aston Villa FC.
Walter Veltroni
Walter Veltroni (født 3. juli 1955 i Roma) er en Italiensk politiker og journalist. Han er leder av Partito Democratico (PD) og var borgermester i Roma fra 1. juni 2001 til 13. februar 2008. Han stilte til valg som statsministerkandidat for PD ved parlamentsvalget i april 2008, men hans venstreallianse tapte mot Silvio Berlusconis høyreallianse il Popolo della Libertà.
Stilijan Petrov
Han kom fra den skotske klubben Celtic FC den 30. august 2006.
Han har vært kaptein for det bulgarske landslaget siden EM i fotball 2004 i Portugal. Han har spilt over 106 kamper for.
Navnet
Han blir ofte kalt «Stan» og har valgt og bruke Stilian Petrov istedenfor det veldig lange navnet Stilijan Aljosjev Petrov-Stenly.
Aston Villa
I april 2006 sa Petrov at han ville vekk fra klubben til fansens store fortvilelse etter at seriegullet var sikret. Han var klar for Aston Villa FC den 30. august 2006. Han signerte en fire-års avtale verd £6,5 millioner som kan gå opp til en verdi av hele £8,0 millioner etter fire år. Han debuterte mot West Ham United FC den 10. september samme år. Kampen endte forøvrig 1-1. Petrov skiftet fra nummer 11 til nummer 19 i 2007. Etter å ha blitt diagnostisert med leukemi uttalte Petrov at hans fotballkarriere var over. Selv om han annonserte at han la opp, var Petrov fortsatt oppsatt som kaptein for laget.
Petrov scoret sitt første mål mot Sheffield United FC den 11. desember 2006 i en kamp som endte 2–2
Landslaget
Den 12. oktober 2006 sluttet Petrov på landslaget etter at Hristo Stoitsjkov tok over som trener. Den 20. mars 2007 ville han tilbake til landslaget, men fikk ikke tilbake kapteinsbindet etter at Dimitar Berbatov hadde tatt over. Han har vært på landslaget siden 1998. Han fikk tilsammen 106 landskamper og scoret åtte mål.
Gottlieb Friedrich Bach
Gottlieb Friedrich Bach (1714–1785) var en tysk musiker og maler i musikerfamilien Bach.
Gottlieb Friedrich Bach var komponisten og fiolinisten Johann Ludwig Bachs andre sønn.
Bach arbeidet som maler og organist ved hertugen i Meiningens hoff og portretterte Carl Philipp Emanuel Bach, sin far, hertughuset i Meinigens familiemedlemmer og andre fyrster i Thüringen. Han kan ha laget et portrett etter levende modell som antas å framstille Johann Sebastian Bach, men det regnes i dag som mer sannsynlig at Gottliebs sønn Johann Philipp Bach gjorde portrettet etter skisser.
Etter at Gottlieb Friedrich Bachs død overtok sønnen Johann Philipp Bach hans stillinger.
Guy Clarkson
George Elliott «Guy» Clarkson (født 1. januar 1891 i York County i Ontario i Canada, død oktober 1974) var en britisk ishockeyspiller som deltok i de olympiske vinterleker 1924 i Chamonix.
Clarkson vant en olympisk bronsemedalje i ishockey under vinter-OL 1924 i Chamonix. Han spilte på det britiske laget som kom på tredjeplass i OL-turneringen bak Canada og USA. Storbritannias resultat i finalerunden, som besto av fire lag, var 0-11 mot USA, 2-19 mot Canada og seier over Sverige med 4-3. OL-turneringen i ishockey 1924 var også det andre verdensmesterskapet i ishockey. Spillerne på Storbritannias OL- og VM-lag 1924 var; William Anderson, Lorne Carr-Harris, Colin Carruthers, Eric Carruthers, Guy Clarkson, Ross Cuthbert, Geoffrey Holmes, Hamilton Jukes, Edward Pitblado og Blaine Sexton.
Molde lufthavn, Årø
Molde lufthavn, Årø (IATA: MOL, ICAO: ENML) ble åpnet i 1972 etter at Molde kommune hadde finansiert bygging av egen flyplass etter at en langvarig diskusjon om felles flyplass for Romsdal og Nordmøre endte med den statlige utbyggingen av Kristiansund lufthavn Kvernberget av samferdselssosiale årsaker (kristiansundere måtte ta ferge til flyplassen om den ble bygd for eksempel på Årø).
SAS og Norwegian flyr faste ruter til Oslo-Gardermoen, Widerøe til Bergen og Trondheim. I tillegg har lufthavnen etter hvert fått mye chartertrafikk. Den første regulære charterruten startet i juni 2003 med flygninger til Kreta.
Årø har 1980 meter lang rullebane LDA og 2050 meter TORA, terminalbygg fra tidlig på 1990-tallet og betjener i overkant av 500 000 passasjerer årlig. Høyest registrert trafikk var det i 2015 med 513 000 terminalpassasjerer. Rullebanen har retning 07-25 (det vil si retning øst-nordøst og vest-sørvest) og er utstyrt med ILS (Instrument Landing System) for innflygning fra vest. Fra øst mangler glidebane for komplett ILS-innflygning.
Fylkesvei 64 går gjennom Fannefjordtunnelen under rullebanen.
I forindelse med utbyggingen av Ormen Lange, generell vekst i flytrafikken og nye sikkerhetskrav, har lufthavnen de siste årene gjennomgått en del utbedringer av infrastrukturen. Terminalen er blitt utvidet til å kunne håndtere rundt 420 000 passasjerer, utbygging av nytt driftsbygg og brannstasjon samt flere flyoppstillingsplasser stod ferdig mot slutten av 2006. Ny parkeringsplass ble åpnet i 2006. I tillegg åpnet nytt brannøvingsområde i 2007. Den største utbyggingen er likevel utvidelsen av rullebanen fra 1601 til 1980 meter, som stod ferdig sommeren 2008.
Historie
Ideen om en flyplass på Årø ble først lansert av flygeren Fridtjof Krohn i et leserinnlegg i Romsdals Budstikke i 1955. Frem til da hadde den tyske krigsflyplassen på Gossen utenfor Molde vært det viktigste alternativet for en stamflyplass for Molde og Romsdal, og frem til byggingen av Ålesund lufthavn på Vigra også for hele Møre og Romsdal.
Det nasjonale Flyplassutvalget av 1962 konkluderte med at Årø var det beste alternativet for en felles flyplass for Romsdal og Nordmøre, med Kvernberget i Kristiansund som nummer to. Imidlertid manglet Kristiansund fastlandsforbindelse og trengte vekstimpulser. Dermed landet flyplassutvalget 16. desember 1964 på enstemmig på å anbefale utbygging av både Årø og Kvernberget, i tillegg til Harstad-Evenes og Haugesund-Karmøy. To år senere konkluderte Luftfartsdirektoratet med at Molde burde bygges ut først.
I Stortingsmelding nummer 34 1967-68 gikk samferdselsminister Håkon Kyllingmark inn for å bygge Kvernberget først av de fire, da «De trafikale og andre fordeler Årøprosjektet har framfor Kvernberget, er ikke større enn at de oppveies av det samferdselssosiale og andre hensyn som bør tas til Kristiansund». 2. april 1968 vedtok så Stortinget utbygging av Kvernberget, samtidig som Årø ble prioritert som nummer fire av fremtidige stamflyplasser i landet, det vil si utbygging når dette kunne skje uten at det medførte forsinkelse i noen av de tre andre alternativene.
Moldes finansrådmann hadde på dette tidspunktet allerede startet pengejakt for å kunne forskuttere utbyggingen før Stortinget rakk å ombestemme seg. Det lå en ubrukt jernbanetomt i Molde etter et tidligere stortingsvedtak som ikke var gjennomført.
Før året var omme var seks millioner i lånekapital fremskaffet. Entreprenørfirmaet Olav T. Meisingset & Co i Tingvoll hadde ledig kapasitet etter utbyggingen av Trollheimen Kraft.
Samferdelsminister Kyllingmark hadde avslått en søknad om å la Molde forskuttere utbyggingen, uten at det stoppet kommunen. De hadde nemlig søkt Finansdepartementet og fått innvilget lån til å opparbeide området til næringsformål, og vedtok høsten 1968 å sette i gang byggingen av flyplass, alternativt næringsområde. Byggingen startet våren etter.
5. oktober 1970 søkte Molde kommune om konsesjon til kommunal drift av flyplassen, og fikk ja fra Samferdselsdepartementet, men kun til kortbanedrift, på grunn av at den fra starten i likhet med kortbaneflyplassene ikke ville ha utstyr for instrumentlanding, og departementet fryktet dermed for regulariteten, som de beregnet ville bli 85 % på årsbasis, og nede i 81 % om sommeren på grunn av et påstått kystklima. Molde, med rådmann Helge Vinje i spissen, takket imidlertid nei av frykt for at et midlertidig ja til kortbanetrafikk skulle bli permanent, og gikk i stedet til verket med å motbevise departementets påstander. Disse var nemlig basert på været på Gjermundnes, Hustad og Vigra. Fylkesagronom O. J. Ragnes, sjefen for Meteorologisk institutts instrumentavdeling og direktør Ringdal i Braathens S.A.F.E. støttet ikke departementets konklusjon og mente Årø ville få en regularitet over 90 %. Førstnevnte kunne dokumentere sine argumenter med nøyaktige værdata fra Fuglset, noen få kilometer lenger vest, for årene 1965 til 1969. Dermed ble konsesjon for stamrutetrafikk innvilget.
De inngåtte utbyggingsavtalene var meget gunstige for kommunen og da flyplassen åpnet i 1972, før Evenes og Haugesund uten at disse ble forsinket av den grunn, hadde den kostet 13 millioner 1970-kroner, inkludert bygninger og teknisk utstyr. Til sammenligning kostet utbyggingen av Evenes 45 millioner 1967-kroner. Staten tok over driften i 1978.
Nattland skole
Nattland oppvekstun skole er en barne- og ungdomsskole i tillegg til en barnehage på Nattland i Fana bydel i Bergen.
Historikk
Nattland skole startet opp som en barneskole i 1964, på Nattland i daværende Fana kommune, som ble innlemmet i Bergen kommune i 1972. Skolens opptaksområde var Nattland studentby, Birkelundsbakken, Nattlandsfjellet og Sædalen. Den store utbyggingen på Nattland og i Sædalen har ført til at skolens opptaksområde må begrenses og Nattland studentby og det meste av Birkelundsbakken hører ikke lenger til skolen.
Nattland har fått elever og lærere som kommer fra Hunstad (døveskole). Det gjør at skolen er blitt tilrettelagt for dem også.
Det pågikk arbeid med bygging av en ny skole på samme tomt som ble dimensjonert for 600 elever og skulle stå klar i 2016, men ble ikke ferdig før sommeren 2017. Den gamle skolen, som hadde en kapasitet på 400 elevplasser, er blitt revet. Den nye skolen er allerede blitt for liten som gjør at både 9. og 10. Trinn må være i brakker ved siden av skolen.
Skolen har en liten gymsal og får snart en fotballbane.
Barneskolen
Barneskolen som er fra 1.-7. klasse, bruker det største arealet av skolen. Det eldste bygget er på tre etasjer med lager og tilfluktsrom i bunnetasjen og klasserom i de to øverste. Det er og en egen fløy med spesialrom. I denne delen ligger arbeidsrom for lærere.
Ungdomsskolen
I 1972 ble Nattland skole en kombinert skole med elever fra 1.-9.klasse. U-trinnet holdt til på klasserommene nærmest porten. I 1996 fikk skolen et nytt tilbygg med seks klasserom, tre grupperom i tillegg til personalrom og kontorer for administrasjon. U-trinnet disponerer undervisningsdelen av bygget.
Idrett og skolen
Flere idrettslag er knyttet til skolen:
Arkivet etter Nattland skole oppbevares ved Bergen Byarkiv.
Sahana Pradhan
Sahana Pradhan (født 11. juni 1927 i Katmandu, død 22. september 2014 samme sted) var en nepalsk politiker, og en av svært få kjente kvinnelige kommunistledere.
Ungdom - ekteskapet med Pushpa Lal
Hun tilbrakte barndommen i Burma (nå kjent som Myanmar), og var fra 1940-tallet involvert i venstreorientert og femninistisk politikk.
I 1947 var hun som skoleelev i Kathmandu med i en protestbevegelse som streika for krav om mer allsidig og moderne undervisning i tillegg til sanskrit. Hun blei fengsla i flere uker, og til slutt utvist til India.
I 1953 gifta hun seg grunnleggeren og den første lederen av Nepal Kamyunist Parti, Pushpa Lal Shresta.
Hun og Pushpa Lal har en sønn og ei datter.
Partileder etter Pushpa Lals død
Etter at Pushpa Lal Shresta døde i 1978, tok hun over som partileder. Partiet var nå kraftig svekka av splittelser, sammenlikna med den første tida etter stiftelsen ti år før.
Hun fulgte Pushpa Lals linje med å søke aksjonsenhet med Nepals Kongressparti. Partiet deltok i aksjonsenhet med Kongressen og andre kommunistpartier i folkeopprøret mot det diktatoriske monarkistiske Panchayat-systemet i 1979, dreiv kampanje for flerpartistyret foran folkeavstemninga i 1980, og deltok sammen med Kongresspartiet i agitasjonen mot det kongelige diktaturet i 1985.
I denne perioden dreide hun også partiet i moderat retning. I 1987 slo hun det sammen med den mindre gruppa til Pushpa Lals gamle rival i NKP, Man Mohan Adhikari (som var gift med hennes søster), til NKP(marxistisk)).
Ahdikaris parti (kjent som NKP(Manoman) eller (Adhikari)), hadde mindre betydning i seg sjøl, men ved sammenslåinga blei to av de mest kjente og respekterte navna blant veteranene i det gamle NKPs partihistorie forent. Det befesta NKP (Marksbadi) som det nest viktigste av de to største partiene på den moderate kommunistiske fløya.
Leder for venstrefronten i 1990
Det største moderate kommunistpartiet var NKP(ML) Det var opprinnelig et revolusjonært parti inspirert av de indiske naxalittene, men hadde på 1980-tallet brutt med maoismen og bevega seg i moderat og parlamentarisk retning.
Det hadde langt flere yngre aktivister og et mye bedre landsomfattende apparat enn NKP (Marksbadi). Men Sahana Pradhans forente parti hadde eldre, respekterte og landskjente ledere, som NKP(ML) mangla.
Nepals Kongressparti starta ei kampanje for demokrati våren 1990 med ULF som partner. Deres agitasjon skulle utløse det store demokratiopprøret, kjent på nepali som Jana Mocha, som førte til det monarkistiske diktaturets fall  og innføringa av demokrati og parlamentarisme.
Chemung County
Chemung fylke er et fylke i den amerikanske delstaten New York.
Sahana Pradhan
Leder for venstrefronten i 1990
ULF sto i denne bevegelsen svært nær sammen med Nepals Kongressparti (mens revolusjonære kommunistpartier, samla i United National Peoples Movement (UNMP), sto i opposisjon til Kongressen og ULF fra venstre). Kongressen og ULF forhandla sammen med kong Birendra, de deltok med tre ministre hver i den første demokratiske regjeringa som blei utnevnt den 19. mai, og de var representert i kommisjonen som skreiv ei ny grunnlov høsten 1990 (der de stort sett skuffa sine mer radikale tilhengere ved å ta, nokså moderate standpunkter, bl.a. når det gjaldt kongens makt, hinduismen, rettigheter for kvinner, lavkaster og nasjonale minoriteter, osv.)
Første leder for UML 1991
Lederne i ULF hadde venta at de skulle kunne stille til valg sammen med Kongressen i 1991. Da G. P. Koirala, bl.a. etter press fra USA, fikk gjennom at Kongresspartiet avviste dette i januar 2001, svarte lederne i NKP (ML) og NKP (Marksbadi) med å samme måned slå partiene sammen til  et nytt parti: Nepal Kamyunishta Parti (Ekikrit Marksbadi ra Leninbadi) (NKP (forent marxist-leninistisk), vanligvis kalt UML).
Sahana Pradhan blei UMLs president. Partiets reelle leder var den nokså ukjente siste generalsekretæren i NKP (ML), Madan Kumar Bhandari, som beholdt samme jobb i det nye partiet.
ULF var alt i oppløstning da sammenslåinga skjedde. De fleste mindre partiene i ULF fikk ikke noe forhåndsvarsel og gikk nå hver sin vei. Flere av dem skulle likevel ende med å  gå  inn i ULF i de nærmeste åra.
ULF blei overraskende nest største parti i det nye parlamentet etter valget i 1991. Den ukjente Bhandari slo ut Kongresspartiets statsministerkandidat K. P. Bhattarai,  og tidligere NKP (Marksbadi)-medlem Man Mohan Adhikari blei i 1994 Nepals første erklært kommunistiske statsminister. UML etablerte seg i 1991 med et slag som et av landets to store partier, som seinere har konkurrert om  å dominere parlamentet.
Sahana Pradhan fikk nå mindre politisk betydning. I hennes politiske karriere blei revolusjonsperioden 1989 til 1991 høydepunktet.
Ut av UML 1998 - inn igjen i 2002
I 1998 var hun blant de mange kjente partilederne og den halvparten av parlamentsgruppa som brøyt ut av UML, og danna et nytt parti med det gamle partinavnet NKP (ML) (1998). Hun fungerte også som leder i det nye NKP(ML). Partiet fikk ingen representanter ved valget i 1999.
Etter det har hun spilt liten politisk rolle.
I november 2006 blei hun foreslått til ambassadør i Moskva. Protester fra NKP(Maobadi) stoppt ansettelsen.
Tyrkia under Sommer-OL 1968
Tyrkia under Sommer-OL 1968. Tjueni sportsutøvere fra Tyrkia deltok i fire sporter under Sommer-OL 1968 i Mexico by. Tyrkia kom på 21.-plass med to gullmedaljer.
Nälsta
Nälsta er en bydel i den nordøstlige delen av bydelsområdet Hässelby-Vällingby i Västerort i Stockholm i landskapet Uppland, Stockholms län i landsdelen Svealand. Nälsta har flest villaområder, men også noen boligblokker.
Det er funnet mange fornminner innen området, flere ble funnet i forbindelse med utvikling av området. Man har blant annet funnet rester etter en boplass fra yngre steinalder. Ytterligere boplasser fra bronsealderen, eldre og yngre jernalder samt vikingtiden er også funnet.
Asgeir Dølplads
Asgeir Dølplads (født 26. august 1932 på Rena) er norsk tidligere skihopper, som representerte Rena Idrettslag og Stabæk Idrettsforening. Han spilte også fotball for Stabæk.
Den 1. januar 1953 var Asgeir Dølplads første vinneren av et hopprenn i den tysk-østerrikske hoppuka da han vant rennet i Olympiabakken i Garmisch-Partenkirchen. Med hopp på 78,5 og 81 meter vant han foran østerrikeren Sepp Bradl og tyskeren Toni Brutscher. I det andre rennet i Hoppuka 1953 i Schattenbergbakken i Oberstdorf kom han på tredjeplass. I det tredje rennet i Bergiselbakken i Innsbruck tok Dølplads en annenplass og lå bare 0,5 poeng etter lederen, Sepp Bradl, før avslutningsrennet i Bischhofshofen. Der fikk han en sjuendeplass og kom på tredjeplass i hoppuka sammenlagt, etter vinneren Sepp Bradl og landsmannen Halvor Næs.
Dølplads ble nummer åtte i Lahtisspelen 1952 og nummer fire i Svenska Skidspelen i Nässjö 1955. De beste plasseringene hans i NM er en bronsemedalje i Drammen (Drafnkollen) 1956 (etter Arne Hoel, som vant, og Kjell Kopstad) og fjerdeplass i Mo i Rana (Fageråsbakken) 1957. Dølplads vant junior-NM i Brumunddal 1952. Dølplads deltok også i hovedrennet for Nord-Norge i Rognan i Saltdal i 1956. Der falt han bort fra en topplassering i Fløybakken.
Dølplads har vært aktiv i hoppmiljøet i og rundt Rena. Der har han vært en stor drivkraft i rekrutteringsarbeidet. Rena er kjent for hoppmiljøet sitt og det store hoppanlegget i Heienberget med fem hoppbakker: K15, K25, K40, K90 och K120 (der Lars Bystøl har bakkerekorden med 140 meter). Første gangen noen hoppet over 100 meter i Norge var i Renabakken.
Dølplads er svigerfar til komikeren Atle Antonsen, og han er bestefar til den profesjonelle jibbieren Thomas Dølplads.
Morona Santiago
Morona Santiago (offisielt navn: Provincia de Morona Santiago) er en provins i Ecuador. Hovedstaden er Macas.
Cheick Tioté
Tioté spilte for flere andre klubber i sin karriere, blant annet Roda JC, Anderlecht og FC Twente. Han var best kjent for sinne ballvinneregenskaper, som gjorde ham til en ekstremt viktig brikke i Newcastle. Hans aggressivitet for å vinne tilbake ballen, og sette i gang angrep, gjorde ham ettertraktet, men førte også til mange kort. Han ble tatt ut til fotball-VM 2010 i Sør-Afrika.
Tiote døde av hjertesvikt under trening den 5. juni 2017.
Graddholmen
Graddholmen ble valgt til Skjerstad kommunes 1000-årssted.
I dag forvaltes deler av holmen av stiftelsen «Ragnhilds Drøm». Det gjelder uteamfiet med sitteplass til omkring 750 personer, og en spillplass/utescene med Misværfjorden og Lurfjelltind som naturens eget bakteppe.
Skjerstad Vel har ansvar for vedlikehold av resten av holmen, hvor bygdas folk bl.a. samles til St.Hansfeiring hvert år. (Det tillates ikke bilkjøring/camping på Graddholmen)
Kaltsjyk
Kaltsjyk (ukrainsk: Кальчик, også kjent som Kalka) er en liten elv i det sydøstre Ukraina. Den renner fra Listvanka inn i elven Kalmius før denne munner ut i Azovhavet ved Mariupol.
Elven er kjent fra slaget ved Kalkaelven i 1223, mellom mongolene og Kyivriket.
Ofte
Ofte er en bygd i Tokke kommune, den ligger like ved Høydalsmo, og ligger sentralt ved Europavei 134 og fylkesvei 45.
Farse
Farse kan vise til:
Kalka
Kalka (hindi: कालका) er en by i distriktet Panchkula i den indiske delstaten Haryana.
Byen er kjent som startpunktet for smalsporbanen Kalka-Shimla Railway.
Baptist-Kitzlinger-Schanze
Baptist-Kitzlinger-Schanze (norsk: Baptist Kitzlinger-bakken) er et skihoppanlegg i Rastbüchl i Breitenberg i Tyskland. Det består av tre hoppbakker med størrelse K75 (HS82), K35 og K15. Anlegget er eid av WSV-DJK Rastbüchl, og har hatt renn i kvinnenes hoppuke (i senere år en del av kontinentalcupen for kvinner).
Anerkjent bakkerekord i K75-bakken er 83,5 meter, satt av Daniela Iraschko (Østerrike) i kvinnenes hoppuke 15. februar 2004. I K35-bakken er rekorden 38,5 meter, satt av Dominik Schaubschläger (Tyskland) 24. mai 2009. Rekorden i K15-bakken er 17 meter, satt av František Vaculík (Tsjekkia) 25. mai 1995.
Historie
Skiklubben WSV-DJK Rastbüchl ble stiftet i 1963, og startet med en gang å planlegge en ny hoppbakke, ettersom den gamle Adalbert-Stifter-Schanze ved Breitenberg var i dårlig forfatning og lå ugunstig til for sola. Baptist-Kitzlinger-Schanze ble bygd i 1967 som 50-metersbakke og utvidet i 1976, da dommertårn og tribuner ble bygd. I 1988/89 ble anlegget modernisert og utstyrt med plastmatter, slik at det også kan brukes sommerstid.
I desember 2011 ble det oppdaget at tre ståltau i anlegget er ødelagt. Ståltauene brukes vinterstid til å holde nett i bakken, som i sin tur er feste for snøen oppå det glatte plastdekket. De skadede ståltauene gjør at det sannsynligvis ikke kan hoppes i anlegget vinteren 2011/12. Ledelsen i Landkreis Passau har bestemt at de sammen med delstaten Bayern og Breitenberg kommune (Gemeinde) skal bekoste reparasjonen av hoppanlegget.
Viktige renn
* Ikke eget renn, lagresultatene regnet ut fra resultater i det individuelle rennet 17. februar.
Zamora Chinchipe
Zamora Chinchipe (offisielt navn: Provincia de Zamora Chinchipe) er en provins i Ecuador. Hovedstaden er Zamora.
Anouk
Anouk Stotijn-Teeuwe (født 8. april 1975 i Haag) er en nederlandsk sangerinne.
Hennes største hit er «Nobody's Wife». Anouk representerte Nederland i Eurovision Song Contest 2013 med sangen «Birds».
Clinton County (New York)
Clinton County er et fylke i den amerikanske delstaten New York.
Chenango County
Chenango fylke er et fylke i den amerikanske delstaten New York.
Frode Sivertsen
Frode Sivertsen, også kjent under artistnavnet «E.N. Death», er en norsk bassist. Han har også spilt i de norske black metal-bandene Gehenna og Forlorn.
Opphopningspunkt
Et opphopningspunkt (akkumuleringspunkt, grensepunkt) er i matematikk et element i en mengde som har uendelig mange andre elementer i en mengde nær seg. Et opphopningspunkt kan dermed tilnærmes med andre elementer i mengden, og et opphopningspunkt kan betraktes som en generalisering av en grenseverdi.
Et opphopningspunkt til en delmengde trenger ikke selv være et element i mengden, men det eksisterer da uendelig mange elementer i delmengden nær punktet. Prosessen å utvide en mengde S til å inneholde alle sine opphopningspunkter kalles en tillukning av S og skrives cl(S), Cl(S), eller S^-. En mengde som inneholder alle sine opphopningspunkter kalles lukket, og for slike mengder er cl(S) = S.
Formell definisjon
Både for metriske rom og for topologiske rom defineres opphopningspunkt formelt ved hjelp av begrepet omegn:
Et element p i mengden V er et opphopningspunkt for delmengden W i V dersom en hver punktert omegn om p inneholder et element q i fra W.
Et element som ligger i W og som ikke er et opphopningspunkt for W, kalles for et isolert punkt.
Bolzano-Weierstrass’ teorem
Bolzano-Weierstrass' teorem kan for reelle tall formuleres som at hver begrenset uendelig mengde av reelle tall har minst ett opphopningspunkt. Satsen gjelder også i et generelt euklidsk rom.
Teoremet er navnsatt etter Bernhard Bolzano (1781-1848) og Karl Weierstrass (1815-1897).
Opphopningspunkt og topologi
En mengde S har en topologi (er topologisert) dersom det for et hvert element p i S er mulig å svare på spørsmålet Er p et opphopningspunkt i S? Som definisjon er denne imidlertid for generell til å være praktisk, fordi den ikke stiller krav til egenskapene til opphopningspunkt. Det er for eksempel mulig for en gitt mengde å alltid svare «ja», slik at et hvert element i mengden er et opphopningspunkt. Det er også mulig å alltid svare «nei», slik at mengden ikke har noen opphopningspunkter. Denne siste topologien kalles den diskrete topologien. For å få et mer brukbart utgangspunkt defineres topologi som regel ved hjelp av begrepet åpne mengder.
En homeomorfi er en bijektiv transformasjon f mellom to topologiserte mengder S og V, der transformasjonen har egenskapen at f(p) er et opphopningspunkt i V hvis og bare hvis p er et opphopningspunkt i S. Dersom det er mulig å definere en homeomorfi mellom to mengder, så vil de ha de samme topologiske egenskapene.